Теодор Траянов
Май

chitanka.info

Кристалният лазур ликува,

люлей се светнало поле,

високо чучулига плува,

припламват леките криле.

Ликувай, моя песен свята,

в небе на шеметна мечта,

наслада нека пий душата

от искрометните цветя!

О, ден на приказни премени,

очаквам плахо твоя край,

макар че в погледи засмени

унесен волен лъч играй.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.